laion/Wikipedia-Exotic huggingface dataset:
תיירי דובאי

תיירי דובאי (בצרפתית: Thierry Doubaï, ידוע גם בשם מוסא דובאי טאפה; נולד ב-1 ביולי 1988) הוא כדורגלן מחוף השנהב המשחק בעמדת הקשר. בשנת 2005, דובאי החל את הקריירה המקצועית שלו בגיל 17 כאשר שיחק בקבוצת אתלטיק אדג'מי מעיר הולדתו. ב-22 באוגוסט 2007, מועדון הכדורגל יאנג בויז ברן מליגת העל השווייצרית החתים דובאי לאחר שנתיים באדג'מי. בשנת 2008, דובאי בן ה-21 נפצע ולא יכל לשחק מספר חודשים. באמצע 2009, הוא חזר להתאמן עם הקבוצה. הוא עבר פרק זמן של 4 שנים במדי יאנג בויז וסיים עם 77 הופעות ושני שערים. ב-2 ביולי 2011, חתם דובאי על חוזה של חמש שנים עם הקבוצה האיטלקית אודינזה מהסרייה א'. ב-17 בינואר 2012, שישה חודשים לאחר שחתם באודינזה, הוא הושאל למועדון הצרפתי סושו עד לסוף העונה. בסיום העונה, סושו החליטה להפוך את ההשאלה למעבר קבוע והחתימה את דובאי על חוזה של ארבע שנים. לאחר עונה נוספת בסושו, עבר דובאי למועדון הכדורגל השווייצרי לוצרן לעונה אחת. ב-17 באוגוסט 2015, חתם דובאי בבני יהודה תל אביב. ב-22 באוגוסט, במשחק הבכורה שלו במדי בני יהודה כבש דובאי שער בניצחון החוץ 3-0 על מכבי חיפה. בהמשך העונה דובאי איבד את מקומו בהרכב ומיעט לשחק, ביולי 2016 בני יהודה הודיעה על שחרורו. ב-26 במרץ 2008, דובאי ערך את הופעת הבכורה שלו במדי הנבחרת הלאומית במשחק נגד תוניסיה. מדיה וקבצים בנושא תיירי דובאי בוויקישיתוף תיירי דובאי, באתר Transfermarkt תיירי דובאי, באתר Soccerway תיירי דובאי, באתר WorldFootball.net תיירי דובאי, באתר National Football Teams תיירי דובאי, באתר FootballDatabase.eu דוד נתן, תיירי דובאי מחוף השנהב חתם בבני יהודה, באתר ynet, 17 באוגוסט 2015 דורון בן דור, ‏צפו בבני יהודה משפילה 0:3 את מכבי חיפה, באתר ONE‏, 22 באוגוסט 2015 רועי זריהן, ‏סופית: בני יהודה בחרה לשחרר את תיירי דובאי, באתר ערוץ הספורט, 19 ביולי 2016 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תיירי דובאי".
חתול קודקוד

חתול קודקוד (שם מדעי: Leopardus guigna) הוא מין של חתול בסוג נמרון, שכמו כל בני הסוג חי בעולם החדש, באמריקה הדרומית בעיקר בצ'ילה ובקצוות של ארגנטינה. זהו מין החתוליים הקטן ביותר באמריקה. ישנם 2 תת-מינים של קודקודים: Leopardus guigna guigna - החי בדרומה של צ'ילה ושל ארגנטינה Leopardus guigna tigrillo - החי במרכז צ'ילה הקודקוד מזכיר נמר קטן בצורתו. יש לו ראש קוטן ורגליים וזנב גדולים. זכר בוגר שוקל 2-2.5 ק"ג ואורכו 37-51 ס"מ. גובהו יכול להגיע ל-25 ס"מ. הוא מכוסה חברבורות כמו נמר אך צבעו אפור-חום עד כתום כהה ועל הזנב טבעות שחורות. ישנם גם פרטים שצבעם שחור כמו פנתר. כמו רוב החתוליים הוא מין יחידאי החי בטריטוריה גדולה ובה הוא מסתובב וצד. גורים מתבגרים ועוזבים את משפחתם אחר שנה. החתול נמצא בעיקר ביערות הררים ויערות גשם ממוזגים שישנם במורדות הרי האנדים. בשל כריתת היערות החתול נמצא בסכנת הכחדה. הוא תוקף בקפיצה את טרפו. ניזון מעכברים, עופות, לטאות ולעיתים אף תרנגולים ואווזים מבויתים. מדיה וקבצים בנושא חתול קודקוד בוויקישיתוף חתול קודקוד, באתר ITIS (באנגלית) חתול קודקוד, באתר NCBI (באנגלית) חתול קודקוד, באתר Animal Diversity Web (באנגלית) חתול קודקוד, באתר האנציקלופדיה של החיים (באנגלית) חתול קודקוד, באתר GBIF (באנגלית) חתול קודקוד באתר הרשימה האדומה של IUCN
רן רול

רן רול (נולד ב-17 בנובמבר 1987) הוא כדורגלן ישראלי המשחק בעמדת הקשר ההתקפי והחלוץ בהפועל בקעת הירדן. רול התחיל את הקריירה שלו במחלקת הנוער של הפועל חיפה והיה שותף לזכייה ההיסטורית של קבוצת הנוער באליפות לצידם של שחקנים כגון שמעון הרוש, אושרי רואש, רן אבוקרט, עודד אלקיים, רן יצחק ועוד. בקיץ 2006 הושאל להפועל מקר מליגה א' על מנת לצבור דקות משחק. במדי מקר כבש 7 שערים ב-24 הופעות. את העונה שלאחר מכן התחיל בהפועל חיפה ולקראת סיום חלו העברות של הקיץ הוא הושאל למכבי עירוני קריית אתא מהליגה הארצית והיה גורם מרכזי בעלייה של הקבוצה לליגה הלאומית. בעונת 2008/2009 חזר להפועל חיפה עימה עלה לליגת העל לאחר 4 שנים בליגה הלאומית. בקיץ 2009 שוחרר רול מחיפה וחתם בעירוני קריית שמונה שירדה לליגה הלאומית אך הוא לא מצא את מקומו ובינואר של אותה עונה הצטרף למ.כ. נצרת עילית. בקיץ 2010 עבר למכבי אחי נצרת בה הבקיע 4 שערים בליגה ו-3 נוספים בגביע הטוטו. בקיץ 2011 עבר לשחק לראשונה בקריירה שלו בליגת העל כאשר חתם בבני סכנין. ב-20 באוגוסט 2011 ערך את הופעת הבכורה שלו בליגה בהפסד 2–4 להפועל ראשון לציון. בתום העונה חתם לקדנציה שנייה בנצרת עילית במדיה שיחק בכל משחקי הליגה באותה עונה והיה מלך השערים של הקבוצה עם 11 שערים, אך לא זכה לעלות עם הקבוצה לליגת העל. בקיץ 2013 הצטרף למכבי נתניה שירדה לליגה הלאומית ובתום העונה חגג עימה עלייה לליגת העל אחרי שנה אחת בלאומית ואף עלה עימה לגמר גביע המדינה בו הפסידה 0–1 בהארכה לעירוני קריית שמונה. גם בעונה שלאחר מכן המשיך רול בקבוצה בניגוד לשחקנים רבים שעזבו אותה. ב-26 בינואר 2015 הבקיע את שער הבכורה שלו בליגת העל בניצחון 0–2 נגד בית"ר ירושלים. ב-24 באוגוסט 2015 שב לליגה הלאומית כאשר חתם בהפועל רמת-גן גבעתיים. ב-5 ביולי 2016 חתם רול בעירוני נשר, העולה החדשה לליגה הלאומית. ב-30 באוגוסט 2017 חתם במכבי הרצליה. ב-9 ביולי 2018 חתם בהפועל אום אל-פחם מליגה א'. ב-18 ביולי 2019 רול חתם בבית"ר נורדיה ירושלים. ב-10 בפברואר 2020 רול חתם במ.ס. טירה. ב-21 ביולי 2021, רול חתם בעירוני טבריה במרץ 2022 העפיל עם טבריה לליגה הלאומית. ב-21 ביוני 2022 חתם בצעירי טייבה. ב-10 בינואר 2023 חתם רול בעירוני מודיעין הפועל חיפה הליגה הלאומית: 2008/2009 מכבי נתניה הליגה הלאומית: 2013/2014 רן רול, באתר ההתאחדות לכדורגל בישראל רן רול, באתר Transfermarkt רן רול, באתר Soccerway רן רול, באתר FootballDatabase.eu דניאל סיילן, ‏רן רול חתם בהפועל רמת גן: הגעתי לבית חם, באתר ONE‏, 24 באוגוסט 2015 דורון בן דור, ‏נשר ממשיכה להתחזק: רן רול חתם לעונה אחת, באתר ONE‏, 5 ביולי 2016 אסף שטיינר, ‏הקשר רן רול חתם במכבי הרצליה לעונה אחת, באתר ONE‏, 30 באוגוסט 2017 קובי פורטל ושלומי והבה, רן רול חתם באום אל פאחם, 9 ביולי 2018, באתר דאבל פס לירן ביטון, פרסום ראשון: רן רול חתם בבית"ר נורדיה, באתר גולר, 18 ביולי 2019 דאפר מחאמיד, רן רול חתם במועדון ספורט טירה, באתר דאבל פס, 10 בפברואר 2020 מיכאל וייסרמן, הצהרת כוונות: תורג'מן, גרשומוב, בן לולו, אסמרה ומוניס חתמו בעירוני טבריה, באתר דאבל פס, 21 ביולי 2021 יונתן גינזבורג, ‏חיזוק לעירוני מודיעין: רן רול חתם במועדון, באתר ONE‏, 10 בינואר 2023
אופוסומיים

אוֹפּוֹסוּמיים (שם מדעי: Didelphidae) היא משפחה טקסונומית יחידה בסדרה אופוסומאים, שכוללת את חיות הכיס היחידות שחיות בטבע באמריקה הצפונית. בנוסף לכך היא המשפחה הגדולה ביותר של חיות כיס בחצי הכדור המערבי, וכוללת יותר מ-103 מינים ב-19 סוגים. לעיתים נוצר בלבול בינם לבין בני הקבוצה דמויי-קוסקוס המכונים פוסומים, שגם הם חיות כיס, אך הן חיות ביבשת אוסטרליה. האופוסומים נוהגים להתגונן מטורפים על ידי התחזות למתים. במהלך ההחלפה האמריקנית הגדולה, הגיע לצפון אמריקה המין אופוסום וירג'יניה וכיום הוא חי רק בצפון אמריקה. מין זה הוא גם הגדול במשפחה ומגיע עד משקל של 6 ק"ג. האופוסומים הם שוכני עצים הנעזרים בזנבם הארוך כדי לטפס על העצים, אך בניגוד לדעה הרווחת אינם נתלים עליהם (למעט פרטים צעירים וקטנים מאוד). תת-משפחה: Didelphinae סוג: אופוסום (Didelphis) סוג: אופוסום ארבע-עיני (Philander) סוג ומין יחיד: אופוסום ארבע-עיני חום (Metachirus nudicaudatus) סוג ומין יחיד: אופוסום המים (Chironectes minimus) סוג: אופוסום הלוטרה (Lutreolina) סוג: אופוסום קצר-זנב (Monodelphis) סוג: אופוסום עב-זנב (Thylamys) סוג: אופוסום חינני (Gracilinanus) סוג: אופוסום חבוי (Cryptonanus) סוג: אופוסום דקיק (Marmosops) סוג: אופוסום עכברי (Marmosa) סוג: אופוסום עכברי אפור (Tlacuatzin) סוג ומין יחיד: אופוסום עכברי קלינובסקי (Hyladelphys kalinowskii) סוג ומין יחיד: אופוסום פטגוני (Lestodelphys halli) סוג ומין יחיד: אופוסום הצ'אקו (Chacodelphys formosa) תת-משפחה: Caluromyinae סוג: אופוסום צמרירי (Caluromys) סוג ומין יחיד: אופוסום שחור-כתף (Caluromysiops irrupta) סוג ומין יחיד: אופוסום זנב-שיח (Glironia venusta) סוגים שנכחדו סוג Pachybiotherium סוג Andinodelphys סוג Coona סוג Incadelphys סוג Itaboraidelphys סוג Marmosopsis סוג Mizquedelphys סוג Pucadelphys סוג Thylophorops סוג Thylatheridium סוג Zygolestes מדיה וקבצים בנושא אופוסומיים בוויקישיתוף אופוסומיים, באתר ITIS (באנגלית) אופוסומיים, באתר NCBI (באנגלית) אופוסומיים, באתר Animal Diversity Web (באנגלית) אופוסומיים, באתר האנציקלופדיה של החיים (באנגלית) אופוסומיים, באתר GBIF (באנגלית) שם המשפחה על פי השם אוֹפּוֹסוּם שנקבע במילון בעלי חיים: נכר (תשל"ב), 1972, באתר האקדמיה ללשון העברית וסיומת -יים המתאימה לרמה הטקסונומית. תיאור נדידת האופוסום
אופוסום מצוי

אופוסום מצוי (שם מדעי: Didelphis marsupialis) הוא מין של אופוסום גדול החי במרבית אמריקה ממקסיקו ומרכז אמריקה עד לבוליביה וגם באיים האנטיליים. הוא חי בצמרות יערות הגשם עד גובה 2,000 מ', אך חיים גם במורדות העצים ומקימים מאורה על הגזע. האופוסום דומה בממדיו לחתול בית. הוא צהוב ובעל זנב ערום וארוך והפנים חיוורות מעט עם אוזניים גדולות ועיניים אדומות. הוא יוצא לאכול בלילה וחיים בבדידות. הם אוכלי כל הניזונים מחרקים, בשר, ירקות ופירות. הם יכולים להסתגל למזונות אחרים כאשר אלה אינם בנמצא. האופוסום הוא חיית כיס והצאצאים נכנסים לכיס בבטן האם. היא יכולה להכיל עד 9 צאצאים עד לבגרותם בכיסה. האופוסומים יכולים להסתדר גם בערים וגם נחשבים לחיות מחמד לאינדיאנים דרום אמריקאים שונים אשר בעתות מחסור במזון הם הורגים ואוכלים את האופוסום. מדיה וקבצים בנושא אופוסום מצוי בוויקישיתוף אופוסום מצוי, באתר ITIS (באנגלית) אופוסום מצוי, באתר NCBI (באנגלית) אופוסום מצוי, באתר Animal Diversity Web (באנגלית) אופוסום מצוי, באתר האנציקלופדיה של החיים (באנגלית) אופוסום מצוי, באתר GBIF (באנגלית) אופוסום מצוי באתר הרשימה האדומה של IUCN
אופוסום הלוטרה

אופוסום הלוטרה (שם מדעי: Lutreolina) הוא סוג של אופוסום החי בדרום ומרכז אמריקה, ובו 2 מינים. הם נמצאים באזורי מים אבל פחות מותאמים לשחייה מאופוסום המים. אופוסום הלוטרה הוא טורף הניזון מיצורים קטנים כדגים, סרטנים וצפרדעים מימיים אותם הוא שולה מהגדה וגם חרקים ויצורים אחרים החיים ביבשה. הם נמצאים בגדות נהרות, ביצות ואף באזור החוף. האופוסום מזכיר במבנה גופו את הלוטרה ומכאן שמו המדעי. יש לו זנב ארוך ועבה ואוזניים מעוגלות ואדומות. אורכו מגיע ל 21-31 ס"מ ומשקלו ל-200-550 גרם. הוא חי במדינות: ברזיל, ארגנטינה, בוליביה, אורוגוואי, פרגוואי, קולומביה וגיאנה. בשתי המדינות האחרונות האוכלוסיות מפוצלות לשניים. בסוג 2 מינים: אופוסום לוטרה גדול (Lutreolina crassicaudata) אופוסום לוטרה מסויה (Lutreolina massoia) אופוסום המים - אופוסום המותאם יותר לחיי מים אבל חי באותם אזורים כמוהו. מדיה וקבצים בנושא אופוסום הלוטרה בוויקישיתוף אופוסום הלוטרה, באתר ITIS (באנגלית) אופוסום הלוטרה, באתר NCBI (באנגלית) אופוסום הלוטרה, באתר האנציקלופדיה של החיים (באנגלית) אופוסום הלוטרה, באתר GBIF (באנגלית)
סארה (איטליה)

סארה (באיטלקית: Sarre) היא עיר וקומונה במחוז ואל ד'אוסטה שבאיטליה. העיר יושבה ככל הנראה לראשונה בתקופת הברונזה עקב תנאי הגידול הנוחים באזור. הארמון המפורסם של העיר, ארמון סארה, נבנה ב-1242 על ידי מייסד שושלת בית סארה, לורד ז'אק דה בארד. צרפת לה טורבי, צרפת מדיה וקבצים בנושא סארה בוויקישיתוף אתר האינטרנט הרשמי של סארה (באיטלקית) ערך זה הוא קצרמר בנושא יישובים ובנושא איטליה. אתם מוזמנים לתרום לוויקיפדיה ולהרחיב אותו.
פרנקה דיטש

פרנקה דִיטש (בגרמנית: Franka Dietzsch; נולדה ב-22 בינואר 1968) היא אתלטית גרמניה, היא 3 פעמים אלופת העולם (סביליה 1999, הלסינקי 2005 ואוסקה 2007), אלופת אירופה (בודפשט 1998) ו-10 פעמים אלופת גרמניה בזריקת דיסקוס. דיישט נולדה בוולגסט, מקלנבורג-מערב פומרניה. באליפות העולם באתלטיקה לנוער שנערכה באתונה, יוון בשנת 1986 זכתה דיטש במדליית כסף בזריקת דיסקוס בתוצאה של 60.26 מטר באולימפיאדת ברצלונה (1992) סיימה דיטש במקום 12 בזריקת דיסקוס בתוצאה של 60.24 מטר. בשלב המוקדמות היא קבעה תוצאה של 63.60 מטר. באליפות העולם שנערכה בשטוטגרט, גרמניה בשנת 1993 סיימה דיטש במקום שמיני בזריקת דיסקוס בתוצאה של 62.06 מטר. באליפות העולם שנערכה בגטבורג, שוודיה בשנת 1995 סיימה דיטש במקום שביעי בזריקת דיסקוס בתוצאה של 61.28 מטר. באולימפיאדת אטלנטה (1996) סיימה דיטש במקום 4 בזריקת דיסקוס בתוצאה של 65.48 מטר, 16 ס"מ ממדליית ארד. באליפות העולם שנערכה באתונה בשנת 1997 פסלה דיטש את כל שלושת הניסיונות שלה כבר בשלב המוקדמות. באליפות אירופה שנערכה בבודפשט, הונגריה בשנת 1998 זכתה דיטש במדליית זהב בזריקת דיסקוס בתוצאה של 67.49 מטר, לפני נטליה סדובה מרוסיה (66.94 מטר) וניקולטה גרסו מרומניה (65.94 מטר). באליפות העולם שנערכה בסביליה, ספרד בשנת 1999 זכתה דיטש במדליית זהב בזריקת דיסקוס בתוצאה של 68.14 מטר, לפני אנסטסיה קלסידו מיוון (66.05 מטר) וניקולטה גרסו (65.35 מטר). באולימפיאדת סידני (2000) סיימה דיטש במקום 6 בזריקת דיסקוס בתוצאה של 63.18 מטר. באליפות העולם שנערכה באדמונטון, קנדה בשנת 2001 סיימה דיטש במקום רביעי בזריקת דיסקוס בתוצאה של 65.38 מטר, 12 ס"מ ממדליית ארד ולא הצליחה להגן על תוארה. באליפות העולם שנערכה בפריז, צרפת בשנת 2003 סיימה דיטש במקום 13 בזריקת דיסקוס בתוצאה של 59.77 מטר. באולימפיאדת אתונה (2004) סיימה דיטש במקום 26 בזריקת דיסקוס בתוצאה של 58.12 מטר. באליפות העולם שנערכה בהלסינקי, פינלנד בשנת 2005 זכתה דיטש במדליית זהב בפעם השנייה בזריקת דיסקוס בתוצאה של 66.56 מטר, לפני נטליה סדובה] (64.33 מטר) וורה פוספיסיולובה-סצ'לובה מצ'כיה (63.19 מטר). באליפות אירופה שנערכה בגטבורג בשנת 2006 זכתה דיטש במדליית כסף בזריקת דיסקוס בתוצאה של 64.35 מטר, אחרי דאריה פישצ'לניקובה מרוסיה (65.55 מטר) ולפני ניקולטה גרסו (63.58 מטר). באליפות העולם שנערכה באוסקה, יפן בשנת 2007 זכתה דיטש בגיל 39, במדליית זהב בפעם השלישית והשנייה ברציפות בזריקת דיסקוס בתוצאה של 66.61 מטר, לפני יארליס באריוס מקובה (63.90 מטר) וניקולטה גראסו (63.40 מטר). זריקת דיסקוס: 69.51 מטר (1999) פרנקה דיטש, באתר הוועד האולימפי הבין-לאומי פרנקה דיטש, באתר olympedia.org פרנקה דיטש, באתר התאחדות האתלטיקה הבין-לאומית פרנקה דיטש, באתר Track and Field (נשים) Wayback Machine, web.archive.org, ‏2007-07-04
בוצ'יום

הבוצ'יום (ברומנית: Bucium) הוא כלי נשיפה מסורתי באורך מטר עד 3 מטרים בשימוש רועים רומנים ועממים קרובים הרריים, שתחילת השימוש בו מיוחסת לתקופת דאקיה. הבוצ'יום הוא בעל מבנה של צינור ארוך, בדרך כלל בעל צורה גלילית עם קצה אחד צר יותר, הקצה בו נושפים והוא מיוצר מקליפת עץ אשוח, אדר, מילה, טיליה או אגוז אלסר. בתקופה המודרנית יש גם המייצרים בוצ'יום מפח. השם נגזר מהמילה הלטינית buccinum שמשמעותה היא "קרן כפופה". יש אזורים בהם הבוצ'יום קרוי בשם "טרמביצה", "טולניק" או "רוג". בעבר שימש הבוצ'יום, בנוסף לצורכי עבודת הרועים, גם לצורכי מלחמה, כאמצעי להעברת מסרים מהר להר. ליצירת בוצ'יום מחפשים עץ צעיר הגדל על מורדות. עץ הגדל על מורדות צומח תחילה בניצב לקרקע אלכסונית ורק לאחר מכן מתעקם וצומח ישר אל השמים וכך מקבלים באופן טבעי את הצורה הרצויה. לאחר כריתת העץ חותכים אותו לאורכו ומוציאים משני החצאים את ליבתו וכך יוצרים שני חצאי צינורות. לאחר ליטוש מחברים מחדש את שני החצאים והבוצ'יום מוכן. בכפרים נוהגים בתקופה המודרנית לייצר בוצ'יומים קצרים מאוד לשם מכירתם לתיירים. קרן האלפים דיג'ירידו מדיה וקבצים בנושא בוצ'יום בוויקישיתוף בית הספר הטרום דוקטורלי של האקדמיה הרומנית (ברומנית) Tulnicul, instrument Dacic (ברומנית) Intamplari din Tara Vrancei. Tata Buciumelor (ברומנית) "Fabrica" de tulnice (ברומנית)
מוראד

האם התכוונתם ל... זוהיר מוראד – מעצב אופנה לבנוני לילה מוראד – שחקנית וזמרת מצרייה מוניר מוראד – זמר, שחקן ומלחין מצרי סלימה מוראד – זמרת עיראקית בית השייח מוראד – בית באר בתל אביב אישים ששמם הפרטי הוא מוראד מוראט מורד
פבריס לאפייר

פבריס לאפייר (באנגלית: Fabrice Lapierre; נולד ב-17 באוקטובר 1983) הוא אתלט אוסטרלי, אלוף העולם באולם (דוחא 2010) וסגן אלוף העולם (בייג'ינג 2015) בקפיצה לרוחק. לאפייר נולד במאוריציוס. בשנת 2002 סיים שני בתחרות הקפיצה לרוחק באליפות העולם לנוער שנערכה בג'מייקה, בתוצאה של 7.74 מטר. בשנים 2003 עד 2006 למד חקלאות באוניברסיטת טקסס A&M בארצות הברית והתחרה במסגרת נבחרת האוניברסיטה באתלטיקה. הוא זכה באליפות ה-NCAA בקפיצה לרוחק באצטדיון בשנת 2005, סיים שלישי באליפות באולם באותה שנה ושני ב-2006. כמו כן התחרה בקפיצה משולשת ובריצות שליחים. ב-2006 זכה במדליית ארד במשחקי חבר העמים הבריטי שהתקיימו במלבורן בתוצאה של 8.10 מטר. ב-2008 נכלל בסגל אוסטרליה לאולימפיאדת בייג'ינג אך לא עבר את שלב המוקדמות לאחר שקפץ למרחק של 7.90 מטר. באליפות העולם ב-2009 שהתקיימה בברלין סיים רביעי בתוצאה של 8.14 מטר. ב-2010 זכה באליפות העולם באתלטיקה באולם שהתקיימה בדוחה בתוצאה של 8.17 מטר, בהמשך השנה זכה באליפות אוסטרליה כשקבע תוצאה של 8.78 מטר אך בעזרת רוחית גבית מעל המותר (+3.1) באוקטובר זכה במשחקי חבר העמים שהתקיימו בדלהי בתוצאה של 8.30 מטר. בשנים לאחר מכן סבל מפציעות חוזרות ונשנות ובאליפות העולם ב-2011 ובאליפות העולם ב-2013 לא הצליח לעבור את שלב המוקדמות. ב-2015 זכה במדליית כסף באליפות העולם שהתקיימה בבייג'ינג בתוצאה של 8.24 מטר, לאחר המנצח גרג רתרפורד. באליפות העולם באתלטיקה באולם 2016 זכה במדליית כסף בשיא אוסטרלי חדש באולם של 8.25 מטר, לאחר המנצח מרקיז דנדי מארצות הברית (8.26 מטר) ולפני צ'נגז'הו הואנג מסין (8.21 מטר). באולימפיאדת ריו דה ז'ניירו סיים במקום העשירי. באליפות העולם באתלטיקה 2017 סיים במקום ה-11. פבריס לאפייר, ברשת החברתית אקס (טוויטר) פבריס לאפייר, ברשת החברתית אינסטגרם פבריס לאפייר, באתר olympedia.org פבריס לאפייר, באתר התאחדות האתלטיקה הבין-לאומית פבריס לאפייר, באתר ליגת היהלום פבריס לאפייר, באתר Track and Field (גברים) פרופיל באתר התאחדות האתלטיקה של אוסטרליה פרופיל(הקישור אינו פעיל) באתר אוניברסיטת טקסס A&M LAPIERRE SAILS WIND-ASSISTED 8.78M IN PERTH - AUSTRALIAN CHAMP, אתר התאחדות האתלטיקה הבינלאומית, 18 באפריל 2010
מרטינה הלמן

מרטינה הלגה אופיץ-הלמן (בגרמנית: Martina Helga Opitz-Hellmann; נולדה ב-12 בדצמבר 1960) היא אתלטית מזרח גרמניה בעבר, היא אלופה אולימפית (סיאול 1988) ופעמיים ברציפות אלופת העולם (הלסינקי 1983 ורומא 1987) בזריקת דיסקוס. בעלת התוצאה העשירית בטיבה בכל הזמנים במקצוע זה. הלמן נולדה בלייפציג, סקסוניה. היא החלה להתאמן בזריקת דיסקוס בגיל 16. באליפות העולם הראשונה באתלטיקה שנערכה בהלסינקי, פינלנד בשנת 1983 זכתה הלמן במדליית זהב בזריקת דיסקוס בתוצאה של 68.94 מטר, לפני גלינה מורשובה מברית המועצות (67.44 מטר) ומריה פטקובה מבולגריה (66.44 מטר). הלמן החמיצה את אולימפיאדת לוס אנג'לס (1984) בשל החרם שמדינתה הייתה שותפה לו ובכך נמנע ממנה לזכות במדליית זהב אולימפית. שבועיים לפני המשחקים, היא קבעה בתחרות שנערכה בעיר מגוריה ב-13 ביולי תוצאה של 72.32 מטר. באליפות אירופה שנערכה בשטוטגרט, גרמניה בשנת 1986 זכתה הלמן במדליית ארד בזריקת דיסקוס בתוצאה של 68.26 מטר, אחרי דיאנה גנסקי בת ארצה (71.36 מטר) וצבטנקה חריסטובה מבולגריה (69.52 מטר). בתחרות שנערכה בפוטסדאם, ברנדנבורג ב-20 באוגוסט קבעה הלמן בזריקת דיסקוס שיא אישי חדש של 72.92 מטר, שבוע לאחר מכן, באליפות העולם שנערכה ברומא, איטליה בשנת 1987 היא זכתה במדליית זהב בשיא אליפות חדש של 71.62 מטר (הנוכחי 2015), לפני דיאנה גנסקי (70.12 מטר) וצבטנקה חריסטובה (68.82 מטר) ובכך הגנה על תוארה. באולימפיאדת סיאול (1988) זכתה הלמן במדליית זהב בזריקת דיסקוס בשיא אולימפי חדש של 72.30 מטר (הנוכחי 2015), לפני דיאנה גנסקי (71.88 מטר) וצבטנקה חריסטובה (69.74 מטר). כבר בזריקה הראשונה היא קבעה שיא אולימפי חדש של 71.84 מטר. באליפות אירופה שנערכה בספליט, באותה העת יוגוסלביה בשנת 1990 זכתה הלמן במדליית ארד בזריקת דיסקוס בתוצאה של 66.66 מטר, אחרי אילקה וילודה בת ארצה (68.46 מטר) ואולגה בורובה מברית המועצות (66.72 מטר). באליפות העולם שנערכה בטוקיו, יפן בשנת 1991 סיימה הלמן במקום רביעי בזריקת דיסקוס בתוצאה של 67.14 מטר ולא הצליחה להגן על תוארה. באולימפיאדת ברצלונה (1992) סיימה הלמן במקום 14 בזריקת דיסקוס בתוצאה של 60.52 מטר, ולא הצליחה להגן על תוארה. זריקת דיסקוס: 72.92 מטר (1987) מדיה וקבצים בנושא מרטינה הלמן בוויקישיתוף מרטינה הלמן, באתר הוועד האולימפי הבין-לאומי מרטינה הלמן, באתר olympedia.org מרטינה הלמן, באתר התאחדות האתלטיקה הבין-לאומית מרטינה הלמן, באתר Track and Field (נשים)
1928 בספורט

ערך מורחב – 1928 המדינות שגרפו את מרב המדליות: טור דה פראנס - ניקולה פרנץ (לוקסמבורג לוקסמבורג) ג'ירו ד'איטליה -אלפרדו בינדה (איטליה איטליה) ערך מורחב – אתלטיקה באולימפיאדת אמסטרדם (1928) ערכים מורחבים – אליפות צרפת הפתוחה 1928, אליפות וימבלדון 1928 אליפות אוסטרליה הפתוחה - דפנה קוזנס (אוסטרליה אוסטרליה) אליפות צרפת הפתוחה - קי בומן (הולנד הולנד) אליפות וימבלדון - הלן וילס (ארצות הברית ארצות הברית) אליפות ארצות הברית הפתוחה - הלן וילס (ארצות הברית ארצות הברית) אליפות אוסטרליה הפתוחה - ז'אן בורוטרה (צרפת צרפת) אליפות צרפת הפתוחה -אנרי קושה (צרפת צרפת) אליפות וימבלדון - רנה לקוסט (צרפת צרפת) אליפות ארצות הברית הפתוחה - אנרי קושה (צרפת צרפת) ערך מורחב – גביע דייוויס 1928 נבחרת צרפת ניצחה את נבחרת גביע דייוויס של ארצות הברית עם התוצאה 4:1 סרייה א' -טורינו זוכה באליפות פרמייר ליג - אברטון זוכה באליפות הגביע האנגלי - בלקברן רוברס ליגת העל הארגנטינאית - הוראקן מבואנוס איירס זוכה באליפות בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - קורינתיאנס ומועדון ספורט אינטרנסיונל (סאו פאולו) זכו בתחרויות נפרדות אליפות ריו דה ז'ניירו בכדורגל - אמריקה (ריו דה ז'ניירו) זכה באליפות בונדסליגה - המבורג ערך מורחב – גביע העם 1928 לראשונה נערכו משחקי גביע כלל ארציים. כזוכות בגביע הוכזו שתי קבוצות: מכבי חשמונאי ירושלים והפעול תל אביב גביע המלך הספרדי - ברצלונה זכה בגביע. סושו (צרפת צרפת) הפועל כפר סבא (ישראל ישראל) ליגת העל האיטלקית בכדורסל - קבוצת Società Ginnastica Roma זכתה באליפות. בארצות הברית קבוצת "אוריג'ינל סלטיקס" מניו יורק זכתה באליפות ABL. פאוק סלוניקי יוון יוון מרוצי הגרנד פרי למכוניות צרפת - ויליאם גרובר-ויליאמס (בריטניה בריטניה) במכונית מתוצרת בוגאטי איטליה - לואי שירון (מונקו מונקו) במכונית מתוצרת בוגאטי אינדי 500 - לואיס מאייר(ארצות הברית ארצות הברית) במכונית מתוצרת "מילר" ערך מורחב – שחייה באולימפיאדת אמסטרדם (1928) שרלוט מוה (גרמניה גרמניה) 15 באפריל במגדבורג, גרמניה - שיא עולם חדש במשחה ל-200 מטר חזה בתוצאה של 3:15.8 דקות 15 ביולי בברלין, גרמניה - שיא עולם חדש במשחה ל-200 מטר חזה בתוצאה של 3:11.2 דקות מיטיה ברון (הולנד הולנד) 22 באפריל ברוטרדם, הולנד - שיא עולם חדש במשחה ל-200 מטר חזה בתוצאה של 3:11.2 דקות מרתה נורליוס (ארצות הברית ארצות הברית) 30 ביוני בניו יורק, ארצות הברית - שיא עולם חדש במשחה ל-400 מטר חופשי בתוצאה של 5:49.6 דקות 6 באוגוסט באמסטרדם, הולנד - שיא עולם חדש במשחה ל-400 מטר חופשי בתוצאה של 5:42.8 דקות 27 באוגוסט בווינה, אוסטריה - שיא עולם חדש במשחה ל-400 מטר חופשי בתוצאה של 5:39.2 דקות נבחרת ארצות הברית 11 באוגוסט באמסטרדם, הולנד - שיא עולם חדש במחשה שליחים 4*200 מטר חופשי בתוצאה של 9:36.2 מדיה וקבצים בנושא 1928 בספורט בוויקישיתוף
שושלת פיאסט

שושלת פיאסט (בפולנית: Piastowie) הייתה השושלת הראשונה ששלטה בפולין, מיסודה של פיאסט העגלן (פיאסט קולוג'יי) או פיאסט אוראץ', בן חושציסקו, החצי-אגדי. לפי האגדה בנו של פיאסט, שמוביט היה הנסיך הראשון של שבט פולאן. צאצאיו היו לסטק ושמומיסל. השליט הראשון משושלת זו שזהותו נחשבת ודאית מבחינה היסטורית היה הנסיך מיישקו הראשון (במאה ה-10). שושלת פיאסט שלטה בפולין מסביבות שנת 960 עד שנת 1370, שנת מותו של המלך קז'ימייז' הגדול. ענפים של שושלת זו המשיכו לשלוט בדוכסות מזוביה ובדוכסויות של שלזיה החל משנת 1370 ועד מותו של הנציג הפיאסטי האחרון בשלזיה בשנת 1675. בני פיאסט התחתנו עם בני שושלות ומשפחות אצולה רבות ברחבי אירופה והחזיקו תארים רבים, אחדים מהם במסגרת האימפריה הרומית הקדושה. הדוכסים והמלכים הראשונים של פולין החשיבו את עצמם צאצאים של דמות חצי אגדית בשם פיאסט קולוג'יי, שהוזכרה לראשונה ב"כרוניקות ומעשי הדוכסים והנסיכים הפולנים" (Cronicae et gesta ducum sive principum Polonorum) שנכתבה ב-1113 על ידי גאלוס אנונימוס. אולם, במונח "שושלת פיאסט" השתמש לראשונה במאה ה-17 ההיסטוריון הפולני אדם נרושביץ'. ייתכן כי הנציג הראשון של משפחת פיאסט היה בן שבט פולאן, ששהה בסביבות שנת 940 בפולין גדול במצודת גייצי. כעבור זמן קצר בני פיאסט עברו לגור בגנייזנו, שם התנהלה חצרו של הנסיך מיישקו הראשון אחרי שנת 960. לפרק זמן מסוים שלטה שושלת פיאסט על אזורי פומרניה, בוהמיה, ולוזציה, וכן ברותניה או אוקראינה הטרנסקרפטית של ימינו (זקרפטיה) והאזור ספיש (ספש בהונגרית) או ציפס הנמצא בימינו בסלובקיה. השליטים הראשונים נשאו את התואר דוכס או מלך. המונרכיה הפולנית נאלצה להתמודד במערב עם מדיניות ההתפשטות של האימפריה הרומית הקדושה בעלת הלאום הגרמני. מלכים כדוגמת מיישקו הראשון, קז'ימייז' הראשון וולדיסלב הראשון, ניסו להגן על הממלכתם על ידי הסכמים, קבלת חסות ונישואים פוליטיים עם בני השושלת האוטונית והשושלת הסאלית. מדרום וממזרח עמדו מול הממלכה הפולנית שכנים בעלי עוצמה כמו שושלת פשמיסל הבוהמית, בית ארפאד ההונגרי והענף ההונגרי של בית אנז'ו ומאוחר יותר מדינת מסדר האבירים הטבטוני והדוכסות הגדולה של ליטא. מעמד הפיאסטים נחלש זמנית בצורה ניכרת אחרי צוואתו של בולסלאב השלישי, עקום הפה. למשך 150 שנה התפצלה הממלכה לכמה דוכסויות, בעוד הדוכסים הפיאסטים נאבקו על כס מלכותם בקרקוב, בירת פולין קטן. דוכסים רבים כגון מיישקו השלישי הזקן, ולדיסלב השלישי או לשק הראשון הלבן הוכתרו, והודחו זמן קצר לאחר מכן. הענף הוותיק של הפיאסטים השלזיים, צאצאים של הבן הבכור של בולסלב השלישי, ולדיסלב השני הגולה עברו תהליכים נפרדים והחל מן המאה ה-14 היו בני חסות של הכתר הבוהמי. אחרי דעיכת הענף המלכותי הפולני והענף הפיאסטי הצעיר בשנת 1370, כתר פולין עבר לידי מלך מבית אנז'ו, לודוויק או לאיוש הראשון, מלך הונגריה, בנה של אליזבטה מפולין, אחותו של המלך קזימיר הגדול. הענף המזובי של הפיאסטים כבה עם מות הדוכס יאנוש השלישי בשנת 1526. השליט הפיאסטי האחרון היה גאורג וילהלם, דוכס ליגניץ, שנפטר בשנת 1675. דודו, אוגוסט מלגניצה, הפיאסט הזכר האחרון, נפטר בשנת 1679. הצאצאית החוקית האחרונה, הדוכסית קרולינה מלגניצה-בריג, נפטרה בשנת 1707 ונקברה במנזר טז'בניצה. עם זאת משפחות רבות, כמו למשל צאצאים לא חוקיים של דוכס שלזיה, אדם ונצסלאוס מציישין (1617–1574) ראו עצמם מיוחסים לשושלת פיאסט. בסביבות שנת 1295 פשמישל השני השתמש בסמל עם עיט לבן. מדיה וקבצים בנושא שושלת פיאסט בוויקישיתוף שושלת פיאסט, באתר אנציקלופדיה בריטניקה (באנגלית)